**The Karate Kid**



**The Karate Kid** αποτελεί μια κλασική και αγαπημένη ταινία. Κυκλοφόρησε στις Ηνωμένες Πολιτείες στις **22 Ιουνίου 1984** και έλαβε **παγκόσμια αναγνώριση από κριτικούς** και κοινό. Πολλοί από τους κριτικούς επαίνεσαν τις σκηνές δράσης, τη γραφή, την ιστορία, τις ερμηνείες και τη μουσική. Υπήρξε **μεγάλη εμπορική επιτυχία**και πιο συγκεκριμένα, **μία από τις ταινίες με τα υψηλότερα κέρδη του 1984**. Έτσι ξεκίνησε ένα **franchise** με πιο πρόσφατο το εξαιρετικά διασκεδαστικό spin-off **Cobra Kai.** Πολλοί πιστεύουν ότι σε αυτές τις ταινίες οφείλεται και η διάδοση του καράτε στις Ηνωμένες Πολιτείες. Ο πρωταγωνιστής **Pat Morita** απέσπασε **υποψηφιότητα για Όσκαρ Β’ Ανδρικού ρόλου** για την ταινία.

Ο **Daniel LaRusso** είναι ένας έφηβος που πρέπει να ξεκινήσει από το μηδέν σε μια νέα πόλη και να κάνει νέους φίλους. Γίνεται γρήγορα ο στόχος των **Cobras**, μιας συμμορίας μαθητών καράτε, που τους δυσαρεστεί η σχέση που ξεκίνησε με την **Ali** πρώην φίλη του αρχηγού τους, **Johnny Lawrence**. Παρακαλεί τον δάσκαλο πολεμικών τεχνών **Miyagi**, να του διδάξει **καράτε,** ώστε να μπορέσει **να υπερασπιστεί τον εαυτό του και να αγωνιστεί σε ένα τουρνουά ενάντια στους εκφοβιστές του.** Ο **Miyagi** διδάσκει στον **Daniel** ότι το **καράτε** είναι κάτι παραπάνω από πολεμική τέχνη, **είναι φιλοσοφία και τρόπος ζωής,** και ότι η σωματική αναμέτρηση είναι η έσχατη λύση σ’ ένα πρόβλημα.Με τη σοφή του καθοδήγηση, ο **Daniel** αναπτύσσει όχι μόνο φυσικές δεξιότητες, αλλά και ωριμότητα, πίστη και αυτοπεποίθηση για να αγωνιστεί, παρά τις τεράστιες δυσκολίες, δίνοντας τον αγώνα της ζωής του, στο συναρπαστικό φινάλε.

* Το τραγούδι του φιλμ είναι το **You’re the Best** με τον **Joe Esposito,** που αρχικά είχε γραφτεί για το τρίτο **Rocky,** αλλά είχε απορριφθεί από τον **Sylvester Stallone**.
* Πρεμιέρα έκανε μέσω της ταινίας το hit **Cruel Summer** των **Bananarama,** αλλά δεν υπάρχει στο σάουντρακ.

**Σκηνοθεσία: John G. Avildsen**

**Σενάριο: Robert Mark Kamen**

**Μουσική: Bill Conti**

**Ηθοποιοί: Ralph Macchio • Pat Morita • Elisabeth Shue • Martin Kove • Randee Heller**

**• William Zabka • Ron Thomas • Rob Garrison**

 ***FILM CLUB***

**Skoutari High 9/3/2023**